Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: szó — a tulajdon védelmével. [26/1993. (IV. 29.) AB határozat, ABH 1993, 196, 199; 43/1995. (VI. 30.) AB határozat, ABH 1995, 192; 5/1998. (III. 1.) AB határozat, ABH
Paragraph Index: 1664

szó — a tulajdon védelmével. [26/1993. (IV. 29.) AB határozat, ABH 1993, 196, 199; 43/1995. (VI. 30.) AB határozat, ABH 1995, 192; 5/1998. (III. 1.) AB határozat, ABH 1998, 82, 84—85.] Az Abh. az Alkotmány 70/E. §-ából a nyugdíjemelés mértékére irányadó követelményekkel kapcsolatosan a következőket tartalmazza: „Az Alkotmánybíróság álláspontja szerint azonban az Alkotmány 70/E. §-ából nem következik, hogy az állampolgároknak alkotmányos joga volna az életszínvonal megőrzésére, illetőleg a nyugdíjak közötti arány fenntartására. A nyugdíjak és egyéb juttatások, járadékok emelésének mértéke alapvetően a nemzetgazdaság teherbíró képességének, a társadalombiztosítás állapotának, az érdekérvényesítést szolgáló intézményeknek és számos egyéb tényezőnek a függvénye, az Alkotmány vonatkozó rendelkezéseiből azonban az emelés mértékére, nagyságára vonatkozó alkotmányos kötelezettség nem állapítható meg. Nyilvánvalóan alkotmányellenes volna, ha az állam a nyugellátásokat és az egyéb ellátásokat egyáltalában nem emelné, miként az is, ha az emelés százalékát szélsőségesen alacsony mértékben, vagy eseti szociális segélyezés útján határozná meg. Ez esetben ugyanis figyelmen kívül maradna a kombinált típusú társadalombiztosítás biztosítási eleme, azt ugyanis az éves infláció mértéke, az állami ártámogatások megszűnése vagy visszaszorítása teljesen kiüresítené. Az azonban, hogy mindezeket a negatív gazdasági tényezőket az államnak a nyugellátások emelésénél maradéktalanul kompenzálnia kell, az Alkotmányból nem következik. Az Alkotmány 70/E. §-ának keretei között — a szociális biztonsághoz való jog garantálása mellett — az állam, ha lehetőségei nem engedik, nem köteles a nyugdíjak és egyéb ellátások értékállandóságát megőrizni. Az öregség, rokkantság stb. esetére a megélhetéshez szükséges ellátásra való jogosultság biztosításával az állam alkotmányos kötelezettségének akkor is eleget tesz, ha az inflációs és egyéb negatív gazdasági jelenségek megfelelő figyelembevételével, de egyéb szempontokat is mérlegelve állapítja meg az ellátások emelésének évi mértékét. Ezeknek a jogosultságoknak a jogszabályokkal történő évi — a lehetőségekhez igazodó, megfelelő mértékű — indexelése 1993, 200.) Az Alkotmány 70/E. §-ában foglalt rendelkezéseket és az Alkotmánybíróságnak e rendelkezés értelmezésével kapcsolatosan kialakult gyakorlatát figyelembe véve az Alkotmánybíróság megállapította, hogy az Alkotmány 70/E. §-a alapján az érintetteknek nincs alkotmányos jogosultsága a nyugdíjak meghatározott mértékű emelésére, 1999/118. szám de e rendelkezésből nem következik jogalkotói kötelezettség sem arra, hogy a nyugdíjak értékének megőrzését egy meghatározott módon (a fogyasztói árak vagy a nettó keresetek növekedéséhez igazodóan) biztosítsa. Az Alkotmány e rendelkezéséből nem vezethető le az indítványozóknak az az álláspontja sem, hogy a nyugdíjak emelésének azért kell a keresetnövekedéssel arányosnak lennie, mert az Alkotmány 70/E. §-a azt az ellátási színvonalat garantálja, amelyet a jogosult a szolgáltatás igénybevételének bármely pillanatában megszerezhetne, ha éppen akkor vásárolná meg a kérdéses szolgáltatást. Az Alkotmánybíróság mindezek alapján úgy ítélte meg, hogy a Tny. 62. §-ának módosított (2) bekezdésével kapcsolatosan az Alkotmány 70/E. §-ának sérelme nem állapítható meg.

Source: https://magyarkozlony.hu/hivatalos-lapok/5b22e3113a889e574eb21a43c906618e4286f2be/dokumentumok/9ee8d162b16e80cd11dbe8b776dc1de33d07245a/letoltes